जिन कोढ़ी संत के समीप जाने से भी लोग कतराते उनके प्रति ऐसा भाव देखकर वे संत बहुत प्रसन्न हुए और संत ने श्री रासिकमुरारी जी के मस्तक पर हाथ रखते हुए कहा – बेटा ! संतो के चरणों में तुम्हारी अद्भुत भक्ति है , तुम पर भगवान् की महान कृपा है । संत ने प्रसन्न होकर श्री रासिकमुरारी जी को बहुत शुभ आशीर्वाद दिए । इसके बाद श्री रासिकमुरारी जी ने संत का चरणामृत उतारकर उसे स्वयं पान किया और दूसरो को भी पान करवाया । श्री रासिकमुरारी जी को वह चरणामृत पाने से अपार सुख मिला । श्री रासिकमुरारि जी के नेत्रो से प्रेमाश्रु बह चले ।